ಕೊರನಾ ಸೋಂಕು ಇಳಿಕೆ : ಜನ ನೆಮ್ಮದಿಯ ನಿಟ್ಟುಸಿರು ಬೆಂಗಳೂರು,ಅಕ್ಟೋಬರ್ 26: ಮಹಾಮಾರಿ ಕೊರನಾ ಸೋಂಕು ಅಬ್ಬರದಿಂದ ತಲ್ಲಣಿಸಿ ಹೋಗಿದ್ದ ಜನತೆ ನೆಮ್ಮದಿಯ ನಿಟ್ಟುಸಿರು ಬಿಡುವಂತಾಗಿದೆ.ಕಳೆದ ಒಂದು ವಾರದಿಂದ ಸೋಂಕು ಪ್ರಕರಣಗಳು ಇಳಿಕೆಯಾಗುತ್ತಿರುವುದು ಜನರಲ್ಲಿ ಆತಂಕ ಮಾಯವಾದoತಾಗಿದೆ ರಾಜ್ಯದಲ್ಲಿ ಸತತವಾಗಿ ಕೊರೊನಾ ಸೋಂಕು ಪ್ರಕರಣಗಳು ಇಳಿಕೆಯತ್ತ ಸಾಗಿದ್ದು ರಾಜಧಾನಿ ಬೆಂಗಳೂರುನಲ್ಲು ಸೋಂಕು ಗಣನೀಯವಾಗಿ ಇಳಿದಿದೆ.ರಾಜ್ಯದಲ್ಲಿ ಕಳೆದ 24 ಗಂಟೆಗಳಲ್ಲಿ 3130 ಪ್ರಕರಣಗಳು ಧೃಡಪಟ್ಟಿದೆ ಹಾಗೆಯೇ ಸೋಂಕಿನಿಂದ ಗುಣಮುಖರಾದವರ ಸಂಖ್ಯೆಯು ಹೆಚ್ಚಿದ್ದು ರಾಜ್ಯದಲ್ಲಿ ಇಂದು 8715 ಸೋಂಕಿತರು ಗುಣಮುಖರಾಗಿದ್ದಾರೆ ಹಾಗೆಯೇ ಸೋಂಕಿಗೆ 42 ಸೋಂಕಿತರು ಮೃತಪಟ್ಟಿದ್ದಾರೆ.ರಾಜ್ಯದಲ್ಲಿ ಒಟ್ಟು ಕೋವಿಡ್ ಸೋಂಕಿತರ ಸಂಖ್ಯೆ 805947ಕ್ಕೆ ಏರಿಕೆಯಾಗಿದೆ. ರಾಜ್ಯದಲ್ಲಿ ಒಟ್ಟು 719558 ಕೋವಿಡ್ ಸೊಂಕಿತರು ಚೇತರಿಸಿಕೊಂಡಿದ್ದಾರೆ ಮತ್ತು ಸದ್ಯಕ್ಕೆ ರಾಜ್ಯದಲ್ಲಿ ಒಟ್ಟು 75423 ಸಕ್ರಿಯ ಸೋಂಕು ಪ್ರಕರಣಗಳಿವೆ. ಸೋಂಕಿನಿಂದ ಈವರೆಗೆ 10947ಜನ ಸಾವಿಗೀಡಾಗಿದ್ದಾರೆ. ರಾಜ್ಯದಲ್ಲಿ 942ಸೋಂಕಿತರು ತುರ್ತು ನಿಗಾ ಘಟಕದಲ್ಲಿ ದಾಖಲುಗೊಂಡು ಚಿಕಿತ್ಸೆಯನ್ನು ಪಡೆಯುತ್ತಿದ್ದಾರೆ.ಬೆಂಗಳೂರಿನಲ್ಲಿ ಕಳೆದ 24 ಗಂಟೆಯಲ್ಲಿ 1603 ಮಂದಿಗೆ ಕೊರೊನಾ ಸೋಂಕು ಪ್ರಕರಣಗಳು ದೃಢಪಟ್ಟಿದ್ದು, ಒಟ್ಟಾರೆ ಸೋಂಕಿನ ಸಂಖ್ಯೆ 327376ಕ್ಕೆ ಏರಿಕೆಯಾಗಿದೆ.ನಗರದಲ್ಲು ಕಳೆದ 24 ಗಂಟೆಗಳಲ್ಲಿ ಸೊಂಕಿಗೆ 20 ಮಂದಿ ಬಲಿಯಾಗಿದ್ದು , ಒಟ್ಟಾರೆ ಸಾವಿನ ಸಂಖ್ಯೆ 3754ಕ್ಕೆ ಏರಿಕೆಯಾಗಿದೆ.ಇಂದು 4031 ಮಂದಿ ಆಸ್ಪತ್ರೆಗಳಿಂದ ಬಿಡುಗಡೆಯಾಗಿದ್ದಾರೆ. ಬೆಂಗಳೂರುನಲ್ಲಿ ಒಟ್ಟು 49224 ಸಕ್ರಿಯ ಪ್ರಕರಣಗಳಿವೆ.ಜಿಲ್ಲಾ ವಾರು ಸೊಂಕಿತರ ವಿವರಬಾಗಲಕೋಟೆ 51 ಬಳ್ಳಾರಿ 47 ಬೆಳಗಾವಿ 24 ಬೆಂಗಳೂರು ಗ್ರಾಮಾಂತರ 87 ಬೀದರ್ 03 ಚಾಮರಾಜನಗರ 26 ಚಿಕ್ಕಬಳ್ಳಾಪುರ 56 ಚಿಕ್ಕಮಗಳೂರು 43 ಚಿತ್ರದುರ್ಗ 86 ದಕ್ಷಿಣ ಕನ್ನಡ 153 ದಾವಣಗೆರೆ 124 ಧಾರವಾಡ 44 ಗದಗ 04 ಹಾಸನ 98 ಹಾವೇರಿ 39 ಕಲಬುರಗಿ 37 ಕೊಡಗು 39 ಕೋಲಾರ 75 ಕೊಪ್ಪಳ 22 ಮಂಡ್ಯ 56 ಮೈಸೂರು 139 ರಾಯಚೂರು 37 ರಾಮನಗರ 10 ಶಿವಮೊಗ್ಗ 03 ತುಮಕೂರು 57 ಉಡುಪಿ 44 ಉತ್ತರ ಕನ್ನಡ 51 ವಿಜಯಪುರ 63 ಯಾದಗಿರಿ 09